**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas[[1]](#footnote-1)** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| **1.** | **Techninis ir profesinis pajėgumas** | | |
| 1.1. | Tiekėjas per paskutinius 3 metus arba nuo tiekėjo įregistravimo dienos (jeigu tiekėjas vykdė veiklą mažiau nei 3 metus) turi būti suteikęs informacinės sistemos kūrimo ir diegimo arba priežiūros ir modifikavimo paslaugų, kurių bendra vertė yra ne mažesnė kaip 200.000,00 (du šimtai tūkstančių) Eur be PVM. Kiekviena paslaugų teikimo sutartis turi apimti visus nuo a) iki d) kriterijus:  a) veikia WEB technologijų (arba lygiaverčių) pagrindu;  b) sukurta panaudojant Java, Oracle Business Intelligence, Oracle Warehouse Builder arba lygiavertes priemones;  c) turi integracines sąsajas su kitomis taikomosiomis ar informacinėmis sistemomis, tam panaudojant žiniatinklio paslaugas (angl. Web Services) (arba lygiavertes);  d) darbui naudoja kitų įstaigų informacinių sistemų duomenis, gaunamus automatiniu būdu.  Tiekėjas gali pateikti vykdomą/ -as panašių paslaugų teikimo sutartį/-is, tokiu atveju patirtis bus vertinama tik vykdomos sutarties/-ių įvykdyta dalis. | Tiekėjas pateikia pažymą, kurioje yra pateikiamas sutarčių, atitinkančių reikalavimus, sąrašas, nurodant pirkimo objekto pavadinimą, sutarties paslaugų atlikimo terminą, sutarties vertę, užsakovo pavadinimą, jo adresą, kontaktinius duomenis.  Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijas arba išrašus iš sutarčių bei objektą apibūdinančius dokumentus (pvz., techninę užduotį). Perkančioji organizacija, siekdama patikslinti informaciją apie įvykdytą ar vykdomą sutartį, pasilieka teisę be išankstinio įspėjimo susisiekti su tiekėjo nurodytu užsakovo atstovu.  *CVP IS priemonėmis pateikiama skaitmeninė dokumento kopija.* | Tiekėjas, teikiantis paslaugas. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus. |
| 1.2. | Paslaugų tiekėjo siūlomi specialistai turi turėti žinių ir patirties reikalaujamoms paslaugoms atlikti. Kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis asmuo.  Tiekėjas siūlydamas specialistus turi užtikrinti tai, kad programuotojai netestuotų savo sukurtų programų.  Vienas specialistas gali būti siūlomas į daugiau negu vieną poziciją, jeigu jo kvalifikacija atitinka, išskyrus testavimo specialisto poziciją. | Tiekėjas privalo pateikti:  1) vadovo arba jo įgalioto atstovo pasirašytą siūlomų specialistų sąrašą, kuriame turi būti nurodyta kiekvienai reikalaujamai specialisto pozicijai siūlomų specialistų vardai, pavardės ir kita reikalaujama informacija.  2) kiekvieno specialisto sutikimas dalyvauti projekte (teikiama tuo atveju, jei specialistas nėra tiekėjo darbuotojas)  3) konkretaus specialisto pasirašytas gyvenimo aprašymas (CV), pažymėjimų, sertifikatų (galiojančių) ir kitų dokumentų, įrodančių atitikimą kvalifikaciniams reikalavimams, skaitmeninės kopijos.  Tiekėjo siūlomų specialistų gyvenimo aprašymuose (CV) turi būti pateikta informacija apie reikalaujamą profesinę patirtį, darbo patirtį, dalyvavimą projektuose.  Aprašant dalyvavimą projekte turi būti nurodytas specialisto vaidmuo projekte, projekto aprašymas, projekto vykdymo laikotarpis, projekto užsakovo kontaktiniai duomenys: atsakingo už vykdytą projektą arba šio projekto vadovo vardas, pavardė, telefonas, el. pašto adresas.  Aprašant darbo patirtį turi būti nurodytas trumpas patirties nurodytose srityse aprašymas, laikotarpis, užsakovai, užsakovų kontaktiniai duomenys pasiteiravimui.  4) papildomai turi būti pateikti žemiau išvardinti specialistų kvalifikaciją ir patirtį patvirtinantys dokumentai. Dalyvavimo kursuose, mokymuose ar seminaruose pažymėjimai nelaikoma pakankamais, patvirtinant prašomą kvalifikaciją. Turi būti išlaikytas egzaminas atitinkamai kvalifikacijai įgyti (egzaminas, kai nėra užtikrintos asmens autentifikavimo priemonės, yra netinkamas), išskyrus tuos atvejus, kai yra nurodyta, jog kursų baigimo pažymėjimas yra tinkamas kaip kvalifikaciją įrodantis dokumentas.  *CVP IS priemonėmis pateikiama skaitmeninė dokumentų kopija*. | Tiekėjas, teikiantis paslaugas. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus. |
| 1.2.1. | **Projektų vadovas**, kuris turi:  1) informacinių technologijų projektų valdymo kvalifikaciją;  2) būti vadovavęs ne mažiau kaip 2 (dviem) informacinių technologijų projektams per pastaruosius 5 metus. | Pateikiama:  1) siūlomo specialisto projektų valdymo kvalifikaciją patvirtinantis CompTIA Project+ Certification Program arba PMP, arba Prince2 Professional sertifikatas arba kitas lygiavertis dokumentas;  2) specialisto darbo patirtis bus vertinama pagal pateiktus duomenis specialisto pasirašytame gyvenimo aprašyme (CV) ir tiekėjo pateiktame specialistų sąraše.  *CVP IS priemonėmis pateikiamos skaitmeninės dokumentų kopijos*. |  |
| 1.2.2. | **Techninis projekto vadovas**, kuris turi:  1) Oracle specialisto kvalifikaciją;  2) ne trumpesnę kaip 2 (dviejų) metų darbo patirtį informacinių technologijų srityje per pastaruosius 5 metus, kurios metu buvo kuriama ir diegiama arba prižiūrima ir modifikuojama bent viena informacinė sistema, kuri:  a) sukurta Java (arba lygiaverčių) priemonių pagalba;  b) naudoja Oracle RDBVS (arba lygiavertę) įrangą;  c) naudoja duomenų saugyklų (Data Warehouse) ir/arba veiklos duomenų analizės (Business Intelligence) informacinių sistemų priemones (arba lygiavertes);  d) veikia WEB technologijų (arba lygiaverčių) pagrindu ir turi integracines sąsajas su kitomis taikomosiomis ar informacinėmis sistemomis naudojant žiniatinklio paslaugas (angl. Web Services), bei naudoja kitų įstaigų informacinių sistemų duomenis. | Pateikiama:  1) siūlomo specialisto kvalifikaciją patvirtinantis Oracle Advanced PL/SQL Developer Certified Professional sertifikatas arba kitas lygiavertis dokumentas;  2) specialisto darbo patirtis bus vertinama pagal pateiktus duomenis specialisto pasirašytame gyvenimo aprašyme (CV) ir tiekėjo pateiktame specialistų sąraše (pirkimo dokumentų 6 priedo 1 priedas).  *CVP IS priemonėmis pateikiamos skaitmeninės dokumentų kopijos*. |  |
| 1.2.3. | **Duomenų saugyklų ir veiklos duomenų analitikos specialistas**, kuris turi:  1) duomenų ir duomenų saugyklų specialisto kvalifikaciją;  2) per pastaruosius 5 metus būti dalyvavęs bent viename informacinių sistemų kūrimo ir diegimo arba priežiūros ir modifikavimo projekte, kur buvo naudojama duomenų saugyklos (Data Warehouse) ir/arba veiklos duomenų analitikos (Business Intelligence) arba lygiavertės priemonės. | Pateikiama:  1) siūlomo specialisto kvalifikaciją patvirtinantis Oracle Business Intelligence Foundation Suite 11g Certified Implementation Specialist sertifikatas arba kitas lygiavertis dokumentas;  2) specialisto darbo patirtis bus vertinama pagal pateiktus duomenis specialisto pasirašytame gyvenimo aprašyme (CV) ir tiekėjo pateiktame specialistų sąraše.  *CVP IS priemonėmis pateikiama skaitmeninė dokumento kopija*. |  |
| 1.2.4. | **Informacinių sistemų analitikas**, kuris turi:  1) informacinių sistemų analitiko kvalifikaciją;  2) per pastaruosius 5 metus būti dalyvavęs bent viename informacinių sistemų kūrimo ir diegimo arba priežiūros ir modifikavimo projekte, kuriame jis būtų vykdęs informacinių sistemų analizės ir projektavimo naudojant panaudos atvejus (angl. Use cases) ir derinimo su užsakovu darbus. | Pateikiama:  ) siūlomo specialisto kvalifikaciją patvirtinantis CertIified UML Professional sertifikatas arba kitas lygiavertis dokumentas;  2) specialisto darbo patirtis bus vertinama pagal pateiktus duomenis specialisto pasirašytame gyvenimo aprašyme (CV) ir tiekėjo pateiktame specialistų sąraše.  *CVP IS priemonėmis pateikiamos skaitmeninės dokumentų kopijos*. |  |
| 1.2.5. | **Testavimo specialistas**, kuris turi:  1) turėti testuotojo kvalifikaciją;  2) ne trumpesnę kaip 2 (dviejų) metų per pastaruosius 5 metus informacinių sistemų testavimo patirtį. | Pateikiama:  1) siūlomo specialisto kvalifikaciją patvirtinantis ISEB Intermediate Certificate in Software Testing sertifikatas arba kitas lygiavertis dokumentas;  2) specialisto darbo patirtis bus vertinama pagal pateiktus duomenis specialisto pasirašytame gyvenimo aprašyme (CV) ir tiekėjo pateiktame specialistų sąraše.  *CVP IS priemonėmis pateikiamos skaitmeninės dokumentų kopijos*. |  |
| 1.2.6. | **Informacinių sistemų saugos specialistas**, kuris turi:  1) informacinių technologijų saugos specialisto kvalifikaciją;  2) ne trumpesnę kaip 2 (dviejų) metų per pastaruosius 5 (penkerius) metus darbo patirtį informacinių technologijų srityje, užtikrinant bent vienos informacinės sistemos, veikiančios WEB technologijų (arba lygiaverčių) pagrindu, saugą. | Pateikiama:  1) siūlomo specialisto kvalifikaciją patvirtinantis Certified Information Security Manager (CISM) arba CISA, arba CISSP sertifikatas arba kitas lygiavertis dokumentas;  2) specialisto darbo patirtis bus vertinama pagal pateiktus duomenis specialisto pasirašytame gyvenimo aprašyme (CV) ir tiekėjo pateiktame specialistų sąraše.  *CVP IS priemonėmis pateikiamos skaitmeninės dokumentų kopijos.* |  |

**Tiekėjams keliami reikalavimai dėl kokybės vadybos sistemos ir aplinkos apsaugos vadybos sistemos standartų reikalavimai**

1. Tiekėjai turi atitikti šiame priede nustatytus reikalavimus dėl kokybės vadybos sistemos ir aplinkos apsaugos vadybos sistemos standartų laikymosi.

| **Eil. Nr.** | **Reikalavimas dėl kokybės vadybos sistemos ir aplinkos apsaugos vadybos sistemos standartų laikymosi.** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
| **1.** | **Kokybės vadybos sistemos taikymas** | | |
| 1.1. | Tiekėjas turi būti įdiegęs Informacijos saugumo valdymo sistemą, atitinkančią **LST EN ISO/IEC 27001** standartą „Informacijos sauga, kibernetinis saugumas ir privatumo apsauga“. | Tiekėjas turi pateikti pateikiamas Informacijos saugumo valdymo sistemos atitikties **LST EN ISO/IEC 27001** sertifikatas arba lygiaverčio sertifikato kopijas. | Tiekėjas, teikiantis paslaugas. Jeigu pasiūlymą teikia ūkio subjektų grupė – reikalavimą turi atitikti bent vienas ūkio subjektų grupės narys. |

\_\_\_\_\_\_\_\_\_\_\_\_\_\_\_\_\_\_\_

1. Perkančioji organizacija, nustačiusi kvalifikacijos reikalavimus, turi pateikti informaciją kaip numatyta Tiekėjo

   kvalifikacijos reikalavimų nustatymo metodikos 8 punkte. [↑](#footnote-ref-1)